Ego Odo, dux Burgundię, notum facio presentibus et futuris quod monachi Sancti Sequani et Cisterciensis per medietatem emerunt de canonicis Sancti Stephani Divionensis Nulleium cum universis appenditiis suis. Unde cum utrisque monachis fidejussor et defensor super hac emptione tenear, ad hujus rei confirmationem presens scriptum sigilli mei auctoritate confirmavi. Hujus rei testes sunt Ulricus, capellanus meus; magister Hugo de Sancto Stephano; Galterus, dominus Sumbernonis; Regnaudus monetarius; Bonamicus, tunc major Divionis; Augustinus Divionensis. Actum est hoc anno Verbi incarnati M°C° nonagesimo septimo.